钦定古今图书集成/明伦汇编/氏族典/第278卷 > 王命璿
## 钦定古今图书集成/明伦汇编/氏族典/第278卷 > 王命璿

按《龙岩县志》：“命璿，字君衡，万历进士，孝友谦恭。初任
新会知县，以清介擢陕西道御史。时内官高采肆害
于闽，极疏劾其害，旨允撤回，全省诵德按广东，培笃
士子，所至咸思。天启间，转大理寺卿，持法释积狱四
十馀。会内宦魏忠贤专横，命璿交章劾之，以母忧回
籍。崇祯初，起刑部侍郎，署部事，忤权，珰意闲住。甲申”
之变，抗节入山，赍志以殁。